रैली से शुरू होंगे नौ दिवसीय कार्यक्रम
रैली से शुरू होंगे नौ दिवसीय कार्यक्रम
भास्कर न्यूज| बारां
बारां | बड़ौदाराजस्थान क्षेत्रीय ग्रामीण बैंक के स्थापना दिवस की तृतीय वर्षगांठ के अवसर पर आयोजित नौ दिवसीय विभिन्न कार्यक्रम प्रारंभ किए जाएंगे। आयोजन का शुभारंभ एक जनवरी को सदभावना रैली के माध्यम से किया जाएगा। यह रैली शाम चार बजे कोटा रोड स्थित क्षेत्रीय कार्यालय से प्रारंभ होगी। मुख्य मार्ग से होते हुए बैंक की दीनदयाल पार्क पर जाकर रैली का समापन होगा। दो जनवरी को स्वच्छता अभियान के अंतर्गत जनहित में सार्वजनिक पार्क में सफाई कार्यक्रम होगा। तीन जनवरी को बारां में खेलकूद प्रतियोगिता होगी। चार को क्षेत्रीय कार्यालय परिसर में महारकतदान शिविर लगाया जाएगा। पांच जनवरी को अनाथों, वृद्धों, मूक बधिरों के लिए सेवा कार्य होगा। 6 को बैंक की सभी ग्रामीण शाखाओं में चौपाल कार्यक्रम होगा।
इसी दिन क्षेत्रीय कार्यालय की ओर से ग्राहक गोष्ठी होगी। सात को ग्रामीण शाखाओं में स्वास्थ्य जांच शिविर, आठ को बैंक के सेवानिवृत पात्र स्टाफ सदस्यों को सम्मानित किया जाएगा। 9 जनवरी को केंद्रीय स्तर पर सांस्कृतिक कार्यक्रमों का आयोजन अजमेर में किया जाएगा। इसमें बैंक स्तर पर जमाओं, अग्रिम, एनपीए वसूली, रूपे कार्ड जारीकरण, रूपे किसान कार्ड जारीकरण आदि से संबंधित पुरस्कारों का वितरण किया जाएगा।
hin_Deva hin_Deva mar_Deva hin_Deva hin_Deva